Puuetega inimeste sotsiaaltoetuste seaduse muutmise ja

sellega seonduvalt teiste seaduste muutmise seaduse eelnõu seletuskirja juurde

Lisa 1

**Rakendusaktide kavandid**

KAVAND 1

SOTSIAALKAITSEMINISTER

MÄÄRUS

**Sotsiaalkaitseministri 21. detsembri 2015. a määruse nr 74 „Abivahendite loetelu, abivahendite eest tasu maksmise kohustuse riigi poolt ülevõtmise otsustamise ja erandite tegemise tingimused ja kord ning abivahendi kaardi andmed“ muutmine**

**§ 1.** **Määruse muutmine**

Sotsiaalkaitseministri 21. detsembri 2015. a määruses nr 74 „Abivahendite loetelu, abivahendite eest tasu maksmise kohustuse riigi poolt ülevõtmise otsustamise ja erandite tegemise tingimused kord ning abivahendi kaardi andmed“ tehakse järgmised muudatused:

**1)** paragrahvi 1 punkt 3 sõnastatakse järgmiselt:

„3) abivahendi kasutamise nõustamise kord;“.

**§ 2. Määruse jõustumine**

Määrus jõustub …

KAVAND 2

MINISTRI MÄÄRUS

**Sotsiaalkaitseministri 27. detsembri 2017. a määruse nr 72 „Sotsiaalteenuste ja -toetuste andmeregistri põhimäärus“ muutmine**

Määrus kehtestatakse sotsiaalhoolekande seaduse § 141 lõike 2 alusel.

Sotsiaalkaitseministri 27. detsembri 2017. a määruses nr 72 „Sotsiaalteenuste ja -toetuste andmeregistri põhimäärus“ tehakse järgmised muudatused:

**1)** paragrahvi 13 punkt 2 sõnastatakse järgmiselt:

„2) sotsiaalkaitse infosüsteemist on õigus saada järgmisi salvestatavaid andmeid: isiku kontaktandmed, puude ja töövõimetuse andmed, sealhulgas puude tuvastamise aluseks oleva arstiõppe läbinud isiku arvamus ja isikule makstavate toetuste, hüvitiste, pensionide ja abivahendi ostu- ja üüritehingu andmed. Esitlusinfona on õigus saada erihoolekandeteenuse saamise ja rehabilitatsiooniplaani olemasolu ning rehabilitatsiooniteenuse saamise andmeid;“;

**2**) paragrahvi 13 punkt 3 sõnastatakse järgmiselt:

„3) töötukassa andmekogust on õigus saada järgmisi salvestatavaid andmeid: makstavate toetuste ja hüvitiste andmed, töövõime hindamise otsuse andmed, sealhulgas andmed funktsioonide kõrvalekallete ja tegutsemispiirangute kohta ning piirangute aluseks oleva arstiõppe läbinud isiku arvamuse ja makstava töövõimetoetuse andmed. Esitlusinfona on õigus saada töötuna arvel oleku ja tegevuskava ning tööalase rehabilitatsiooni teenuse saamise andmeid;“.

KAVAND 3

VABARIIGI VALITSUS

MÄÄRUS

**Vabariigi Valitsuse 29. septembri 2023. a määruse nr 90 „Tööhõiveprogramm 2024–2029“ muutmine**

Määrus kehtestatakse tööturumeetmete seaduse § 6 lõike 6 ja perioodi 2021–2027 Euroopa Liidu ühtekuuluvus- ja siseturvalisuspoliitika fondide rakendamise seaduse § 10 lõike 6 alusel.

**§ 1. Määruse muutmine**

Vabariigi Valitsuse 29. septembri 2023. a määruses nr 90 „Tööhõiveprogramm 2024–2029“ tehakse järgmised muudatused:

**1)** paragrahvi 38 lõikes 3 asendatakse tekstiosa „16-aastane“ tekstiosaga „18-aastane“;

**2)** paragrahvi 57 täiendatakse lõikega 10 järgmises sõnastuses:

„(10) Alla 18-aastasele isikule, kellel on tuvastatud osaline või puuduv töövõime või tööealise inimese puude raskusaste, kohaldatakse § 38 lõike 3 kuni 2027. aasta 1. veebruarini kehtinud redaktsiooni.“.

**§ 2. Määruse jõustumine**

Määrus jõustub ...

KAVAND 4

MNISTRI MÄÄRUS

**Majandus- ja infotehnoloogiaministri 22. detsembri 2023. a määruse nr 69 „Töötukassa andmekogu põhimäärus“ muutmine**

Määrus kehtestatakse töötuskindlustuse seaduse § 35 lõike 2 alusel.

**§ 1. Määruse muutmine**

Majandus- ja infotehnoloogiaministri 22. detsembri 2023. a määruses nr 69 „ Töötukassa andmekogu põhimäärus“ tehakse järgmised muudatused:

**1)** paragrahvi 7 lõike 2 punkti 3 täiendatakse pärast sõna „raskusaste“ sõnadega „ning sellega seotud tegutsemise ja osalemise piirangud“;

**2)** paragrahvi 40 lõike 6 punkti 9 täiendatakse pärast sõna „raskusastme“ sõnadega „ning sellega seotud tegutsemise ja osalemise piirangute“.

**§ 2. Määruse jõustumine**

Määrus jõustub ...